Domček pod hoľou je novopostavené ubytovanie pre 13 osôb. Počas celého roka ponúkame ubytovanie v štýlovo vybavených priestoroch. Prízemie domčeka tvorí spoločenská miestnosť, v ktorej je televízor, krb, spoločenské hry a gauč. K dispozícii je aj plne vybavená kuchyňa s jedálenským posedením. Pre hostí je pripravená aj žehlička a umývačka riadu. Na prízemí sa nachádza trojlôžková izba a kúpeľňa so sprchovacím kútom a WC.
Na poschodí nájdete dvojlôžkovú spálňu s detskou posteľou a dve trojlôžkové izby. V trojlôžkových izbách je manželská posteľ a vysúvateľné lôžko, ktoré sa využíva ako prístelka. Na poschodí je kúpeľňa s vaňou a WC. Celý objekt je vybavený bezplatným prístupom na wifi internet. K dispozícii Vám je aj miestnosť na odkladanie lyží a bicyklov. Pri objekte je možnosť parkovania pre 4 autá.
Domček pod hoľou ponúka svoje služby v rekreačnej oblasti mesta Dolný Kubín, neďaleko lyžiarskeho strediska Ski Park Kubínska hoľa. Prostredie Kubínskej holi ponúka ideálne možnosti na turistiku alebo cyklistiku. Detičky poteší železnica v Oravskej Lesnej alebo vyhľadávaný Oravský hrad. Oddýchnuť si môžete v Aquarelax Dolný Kubín s celoročnou prevádzkou. Počas leta nevynechajte splavovanie rieky Orava na pltiach. V zime sú k dispozícii lyžiarske strediská Ski Park Kubínska hoľa aj Ski Park Racibor.